අභියෝගය භාර ගත්තේ පවුලක් හෝ කණ්ඩායමක් බේරා ගැනිම නොව මුළු රටේම ජනතාව මෙන්ම තරුණ පරපුරේ අනාගතය බේරාගැනීම සඳහා බව අග්‍රාමාත්‍ය රනිල් වික්‍රමසිංහ මහතා ජාතිය අමතා විශේෂ ප්‍රකාශයක් කරමින් අද පැවසීය. කොළඹ අග්‍රාමාත්‍ය කාර්යාලයේ සිට විශේෂ ප්‍රකාශය කරමින් තවදුරටත් අදහස් දැක්වූ අග්‍රාමාත්‍යවරයා මෙසේද කීය. පසුගිය බ්‍රහස්පතින්දා මම අග්‍රාමාත්‍ය ධූරය භාරගත්තා. එම ධූරය මම ඉල්ලා සිටියේ නැහැ. රටේ ඇතිවී තිබූ අර්බුදකාරී තත්ත්වය හමුවේ ගරු ජනාධිපතිතුමා විසින් මෙම ධූරය භාරගැනීමට ම‌ට ආරාධනා කළා. මම දේශපාලන නායකයෙකු වශයෙන් පමණක් නොව නිදහස් අධ්‍යාපනය භුක්ති විඳලා කොළඹ විශ්ව විද්‍යාලයෙන් නීති උපාධිය ලබාගෙන ඉහළට ගිය ජාතික නායකයෙකු වශයෙනුයි මෙම වගකීම භාර ගත්තේ.
අග්‍රාමාත්‍යවරයා තම නීති උපාධිය ලබාගෙන ඇත්තේ කුමන විශ්ව විද්‍යාලයෙන්ද?
කොළඹ විශ්ව විද්‍යාලයෙන්